stanford-oval/wikipedia huggingface dataset:
Umbrella (kappale)

| ”Umbrella” Rihanna feat>  Jay-Z |
| --- | --- | --- |

Singlen tiedot
 Albumilta: Good Girl Gone Bad
 Julkaistu: 29. maaliskuuta 2007
 Tuottaja(t): Terius "The-Dream" Nash   Christopher Stewart
 Tyylilaji: Pop   R&B
 Kesto: 04.35
 Levy-yhtiö: Def Jam Recordings
Rihannan muut singlet
| ”Break It Off” 2007 | ”Umbrella” 2007 | ”Shut Up and Drive” 2007 |
Umbrella on ensimmäinen single Rihannan kolmannelta studioalbumilta, Good Girl Gone Bad. Myös Jay-Z vierailee kappaleella. Kappaleessa yhdistyy pop, R&B ja  new wave. ”Umbrella” voitti MTV Video Music Awardsissa vuonna 2007 palkinnot Vuoden single ja Vuoden video. Kappaletta tarjottiin myös muun muassa Britney Spearsin levytettäväksi. ”Umbrellasta” nousi hetkessä hitti ja Britanniassa sitä on sanottu listasijoituksien perusteella koko vuosikymmenen suosituimmaksi singleksi. Kappaleesta on tehty lukuisia covereita. Suomeksi "umbrella" tarkoittaa sateenvarjoa.
Yhdysvalloissa single myi yli neljä miljoonaa kappaletta. Suomessa se myi yli kymmenentuhatta kappaletta ja sai platinalevyn vuonna 2008.
Aiheesta muualla

Umbrella-musiikkivideo
Umbrella (AOL Sessions)
Varoitusnauha

Rakennustyömaan varoitusnauha.
Poliisin varoitusnauha.
Varoitusnauha tai eristysnauha on leveä muovinauha, jota esimerkiksi poliisit ja työmiehet käyttävät.
Poliisit käyttävät tätä teippiä, kun jokin paikka tulee eristää tai sinne on pääsy kielletty, esimerkiksi rikoksen takia.
Työmiehet käyttävät tätä teippiä esimerkiksi kun jokin paikka on sortumisvaarassa, jolloin on estettävä ihmisten pääsyä lähemmäksi.
Varo narsistia

| Varo narsistia! |
| --- | --- |

Kirjailija:  Markku Salo
Genre:  tietokirja
Kustantaja:  WSOY
Julkaistu:  2009
ISBN:  978-951-0-36432-1
Löydä lisää kirjojaKirjallisuuden teemasivulta
Varo narsistia! on asianajaja Markku Salon kirjoittama vuonna 2009 ilmestynyt kiistelty kirja, jossa hän käsittelee narsistista persoonallisuutta asianajajan näkökulmasta.
Asianajaja Markku Salo on kirjoittanut kirjan Varo narsistia! narsistista oikeudenkäynnissä vastapuolena. Narsistille tyypillinen toimintakenttä on oikeuslaitos ja muut siihen liittyvät viranomaiset kuten poliisi. Teoksen alkuperäinen kustantaja Tammi perui kirjan julkaisemisen oikeudenkäynnin pelossa, ja sen otti julkaisuohjelmaansa WSOY.
Salo analysoi teoksessa narsistihäiriöistä auttaakseen uhreja tämän tunnistamisessa ja käy läpi urallaan kohtaamiaan tapauksia pääosin perheoikeudellisesta näkökulmasta. Sama häiriöinen voi jatkaa piinaamista ja oikeuslaitoksen ajan tuhlaamista vuosia ja aloittaa uusia oikeudenkäyntejä entisen päätyttyä. Salon asiakkaista jotkut ovat joutuneet yli kymmeneen saman henkilön aloittamaan oikeudenkäyntiin.
Markku Salo kirjoitti teoksen omien sanojensa mukaan lähinnä selvittääkseen ajatuksiaan. Pamflettimuoto rajasi kirjoituksen suppeaksi, mutta siitä saamansa palautteen perusteella Salo tunsi puheenaiheen tärkeäksi. Niinpä hän julkaisi vuonna 2011 aiheesta laajemman teoksen Narsisti parisuhteessa, työpaikalla, naapurina, oikeussalissa (Minerva Kustannus).
Uuden-Seelannin ralli

|  Uuden-Seelannin ralli |
| --- | --- |
Sarja:  Rallin MM-sarja
Sijainti:  Uusi-Seelanti
Ensimmäinen tapahtuma:  1977
Viimeisin tapahtuma:  2022
Eniten voittoja
Kuljettajat:    Marcus Grönholm (5) 
Viimeisin kilpailu (2022):
Voittaja:   Kalle Rovanperä   (Toyota)
Voittoaika:  2.48.01,4
Toinen:   Sébastien Ogier   (Toyota)
Kolmas:   Ott Tänak   (Hyundai)
Uuden-Seelannin ralli (Rally New Zealand) on Uudessa-Seelannissa vuosittain järjestettävä rallikilpailu. Se ajettiin ensimmäisen kerran vuonna 1969 ja MM-sarjan osakilpailuna se on ollut vuodesta 1977 lähtien. Ulkomaisia kuljettajia ralliin osallistui ensimmäisen kerran vuonna 1971, kun 67 matkaan lähteneestä 15 oli Uuden-Seelannin ulkopuolelta. Kilpailu poistui MM-rallikalenterista vuonna 2013. Sen oli tarkoitus tehdä paluu MM-osakilpailuksi kaudelle 2020, mutta se jouduttiin perumaan koronaviruspandemian vuoksi. Lopulta paluu MM-osakilpailuksi tapahtui kaudella 2022.
Kilpailu tunnettiin nimellä Motogard Rally vuodesta 1979 vuoteen 1982.
Voittotilastot

| Nro | Kuljettaja | Vuodet |
| --- | --- | --- |
| 5 |  Marcus Grönholm | 2000, 2002, 2003, 2006, 2007 |
| 4 |  Carlos Sainz | 1990, 1991, 1992, 1998 |
| 3 |  Sébastien Loeb | 2005, 2008, 2012 |
| 3 |  Colin McRae | 1993, 1994, 1995 |
| 2 |  Andrew Cowan | 1972, 1976 |
| 2 |  Hannu Mikkola | 1973, 1979 |
| 2 |  Timo Salonen | 1980, 1985 |
| 2 |  Richard Burns | 1996, 2001 |
Aiheesta muualla

Viralliset sivut
Rallin historiasta kisajärjestäjien sivulla (Arkistoitu – Internet Archive)
Vuoden 2006 rallin tunnelmia.
Unga Teatern

| Unga Teatern> Skolteatern |
| --- | --- |
 Unga Teatern Espoon Kilossa
Osoite:  Nuijalantie 9, 02630 Espoo
Sijainti:  Lillklobbin taidekeskus
Koordinaatit:  60.208215°N, 24.768932°E
Perustettu:  1960
Unga Teatern
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Unga Teatern (entinen Skolteatern) on Suomen vanhin lasten ja nuorten teatteri, ja se esittää näytelmiä ruotsiksi ja suomeksi. Se perustettiin alun perin kiertäväksi teatteriksi Tammisaaressa vuonna 1960. Vuodesta 1986 alkaen teatterilla on ollut oma näyttämö Lillklobbin taidekeskuksessa Espoon Kilossa, ja sillä oli aikanaan esityksiä myös Helsingin Diana-näyttämöllä. Teatteri järjestää myös kiertueita ja toteuttaa taidekasvatushankkeita kouluissa ja päiväkodeissa.
Unga Teatern Espoon Kilossa
Teatterin ensimmäisenä johtajana toimi Nils Brandt. Vuodesta 2023 teatteria on johtanut Matti Raita.
Unga Teatern sai vuoden teatterin palkinnon Thalia-gaalassa 2010.
Aiheesta muualla

Svenska Yle/Arkivet: Skolteatern/Unga teatern (Arkistoitu – Internet Archive)
Unga Teatern www.ungateatern.fi
Ultimate Kylie

| Ultimate Kylie Kylie Minogue |
| --- | --- | --- |

Kokoelmalevyn tiedot
 Äänitetty : 1987–2004
 Julkaistu: 22. marraskuuta 2004
 Formaatti: CD
 Tyylilaji: Pop, Dance, Europop, Hi-NRG, Eurodance
 Kesto: 121.01
 Levy-yhtiö: Parlophone Records Capitol Records
Kylie Minoguen muut julkaisut
| Kylie Minogue: Artist Collection 2003 | Ultimate Kylie 2004 | Confide in Me: The Irresistible Kylie 2004 |
Ultimate Kylie on Kylie Minoguen kolmas kokoelmalevy, joka on julkaistu vuonna 2004. Albumi sisältää kappaleita hänen yhdeksältä siihenastiselta studioalbumiltaan ja kaksi uutta kappaletta, "I Believe in You" ja "Giving You Up".
Kappaleet

"Better the Devil You Know" – 3:54
"The Loco-Motion" (7" Mix) – 3:14
"I Should Be So Lucky" – 3:24
"Step Back in Time" – 3:05
"Shocked" – 3:09
"What Do I Have to Do" (7" Mix) – 3:33
"Wouldn't Change a Thing" – 3:17
"Hand on Your Heart" – 3:51
"Especially for You" (feat. Jason Donovan) – 3:58
"Got to Be Certain" – 3:17
"Je Ne Sais Pas Pourquoi" – 4:01
"Give Me Just a Little More Time" – 3:08
"Never Too Late" – 3:21
"Tears on My Pillow" – 2:28
"Celebration" – 3:57
"I Believe in You" – 3:21
"Can't Get You Out of My Head" – 3:49
"Love at First Sight" – 3:57
"Slow" – 3:15
"On a Night Like This" – 3:31
"Spinning Around" – 3:27
"Kids" – 4:20
"Confide in Me" – 4:26
"In Your Eyes" – 3:18
"Please Stay" – 4:08
"Red Blooded Woman" – 4:19
"Giving You Up" – 3:31
"Chocolate" (Radio Edit) – 4:01
"Come into My World" (Radio Edit) – 4:07
"Put Yourself in My Place" – 4:11
"Did It Again" – 4:14
"Breathe" – 3:38
"Where the Wild Roses Grow" (feat. Nick Cave) – 3:57
Aiheesta muualla

Kylie Minoguen virallinen sivusto (englanniksi)
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Umbra SDK

| Umbra SDK |
| --- | --- |
Kehittäjä:  Umbra Software
Umbra SDK on Umbra Softwaren grafiikkapintojen optimointiin tarkoitettu väliohjelmisto, jota käyttävät useat laajalti tunnetut peliohjelmistot ja -talot. Ohjelmisto on kehitetty näkyvyysoptimointiin ja piilotettujen pintojen poistamiseen (engl. occlusion culling), jolla voidaan vähentää renderöintitarvetta huomattavasti.
Tuotteen historia on Hybrid Graphicsin dPVS (engl. Dynamic Potentially Visible Set) näkyvyysoptimointituotteessa, jonka Umbra Software osti vuonna 2006.
Umbra SDK on saatavilla useille alustoille ja sitä käytetään muun muassa The Witcher 3: Wild Hunt -pelissä.
Ohjelmisto voidaan integroida pelimoottorien kuten Unreal Engine 4:n kanssa lopulliseen tuotteeseen.
Kehitys perustui nimellä SurRender Umbra Timo Ailan työhön Ville Miettisen kanssa yhteistyössä. Tuote nimettiin uudestaan dPVS jotta se erottuu SurRender Enginestä.
Aiheesta muualla

Umbra 3D
Vadym Prystaiko

| Vadym Prystaiko |
| --- | --- |

Ukrainan eurooppalaisesta ja euroatlanttisesta integraatiosta vastaava varapääministeri
 4. maaliskuuta 2020 – 4. kesäkuuta 2020  
Edeltäjä:  Dmytro Kuleba
Seuraaja:  Olha Stefanišyna
Ukrainan ulkoministeri
 29. elokuuta 2019 – 4. maaliskuuta 2020  
Edeltäjä:  Pavlo Klimkin
Seuraaja:  Dmytro Kuleba
Henkilötiedot
Syntynyt: 20. helmikuuta 1970 (ikä 54) Kilija, Ukrainan SNT
Kansalaisuus:  Ukraina
Vadym Volodymyrovytš Prystaiko (ukr. Вадим Володимирович Пристайко; s. 20. helmikuuta 1970) on ukrainalainen poliitikko ja diplomaatti, joka toimi vuosina 2020–2023 Ukrainan suurlähettiläänä Yhdistyneessä kuningaskunnassa.
Prystaiko syntyi Kilijassa. Hänen isänsä Volodymyr Prystaiko oli kenraaliluutnantti ja Ukrainan turvallisuuspalvelun varajohtaja. Prystaiko valmistui vuonna 1994 Kiovan polyteknisestä instituutista ja vuonna 1998 maisteriksi Ukrainan ulkomaankaupan akatemiasta.
Vuosina 1994–1997 Prystaiko työskenteli ekonomistina Ukrainan taloudellisten ulkosuhteiden ja kaupan ministeriössä ja vuosina 1997–2000 Ukrainan ukoministeriössä. Vuosina 2000–2001 hän toimi Ukrainan konsulina Australian Sydneyssä. Vuosina 2001–2002 hän toimi ulkopolitiikan konsulttina Ukrainan presidentinhallinnossa. Vuosina 2002–2006 hän toimi neuvonantajana Ukrainan Kanadan-suurlähetystössä. Vuosina 2007–2009 hän toimi Ukrainan ulkoministeriön Nato-osaston varajohtajana. Vuosina 2009–2012 hän toimi erikoislähettiläänä Ukrainan Yhdysvaltain-suurlähetystössä. Vuosina 2012–2014 hän toimi Ukrainan Kanadan-suurlähettiläänä sekä Ukrainan edustajana Kansainvälisessä siviili-ilmailujärjestössä eli ICAOssa. Vuosina 2014–2017 hän toimi Ukrainan varaulkoministerinä ja ulkoministeriön kansliapäällikkönä. Vuosina 2017–2019 hän toimi Ukrainan Nato-valtuuskunnan johtajana. Vuonna 2019 hän toimi Ukrainan presidentinkanslian varajohtajana. Maaliskuusta kesäkuuhun 2020 hän toimi Ukrainan euroatlanttisesta integraatiosta vastaavana varapääministerinä. Heinäkuussa 2020 hänet nimitettiin Ukrainan Yhdistyneen kuningaskunnan suurlähettilääksi. Joulukuusta 2020 lähtien hän on myös toiminut Ukrainan edustajana Kansainvälisessä merenkulkujärjestössä IMO:ssa.
Heinäkuussa 2023 Prystaiko erotettiin Ukrainan Yhdistyneen kuningaskunnan -suurlähettilään virasta.
Ukkolan työväentalo

| Ukkolan kylätalo> Ukkolan työväentalo |
| --- | --- |
Sijainti:  Ukkola, Joensuu
Valmistumisvuosi:  1928
Rakennuttaja:  Ukkolan Työväenyhdistys ry
Omistaja:  Ukkolan kyläyhdistys ry
Runkorakenne:  lauta
Julkisivumateriaali:  lauta
Kerrosluku:  1
Kerrosala:  195 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ukkolan työväentalo (nykyään Ukkolan kylätalo) on entisen Enon kunnan (vuodesta 2009 lähtien osa Joensuun kaupunkia) Ukkolan kylässä sijaitseva entinen työväentalo.
Historiaa

Ukkolan työväenyhdistyksen perustamisajankohdasta ei ole tietoa. Yhdistyksen talo valmistui vuonna 1928 talkootyönä. Rakennustarpeet saatiin lahjoituksina. Yhdistyksen jäsenistä suuri osa oli töissä Ukkolan sahalla.
1930-luvun alussa talo oli jonkin aikaa IKL:n hallussa. Sotien jälkeen yhdistyksen sisällä käytiin keskustelua SKDL:n osastoksi ryhtymisestä, mutta se päätyi kuitenkin pysymään Sosialidemokraattisessa puolueessa.
2010-luvun vaihteessa talo siirtyi Ukkolan kyläyhdistyksen omistukseen. Siitä remontoitiin talkoovoimin kylätalo.
Rakennus

Talo on lautarakenteinen. Pärekatto vaihdettiin peltikatteeseen vuonna 1969. Sisäkatto ja seinät ovat paneloituja. Alun perin talo lämpeni puulla, vuonna 1977 siihen asennettiin sähkölämmitys.
Talossa oli alun perin juhlasali näyttämöineen, ravintola, keittiö, eteinen sekä yhden huoneen ja keittiön asunto vahtimestaria varten. Lisärakennuksessa oli käymälät sekä varasto. Juhlasalin näyttämö purettiin vuonna 1973. Talon pinta-ala on 195 m², ja se on yksikerroksinen.
Toimintaa työväentalolla

Talolla järjestettiin monenlaista toimintaa, ja Ukkolan työväenyhdistys ei yhden luonnehdinnan mukaan ollut ”ahdasmielinen” sen suhteen, kuka talolla sai järjestää tilaisuuksia. Siellä esitettiin muun muassa ahkerasti näytelmiä, eivätkä kyläläiset juuri miettineet, että järjestäjänä oli poliittinen taho. Työväentalo oli tuolloin, ainakin ennen 1970-lukua, kylän ainoa ”kulttuurin näkemispaikka”.
Työväenyhdistys järjesti myös joka talvi hiihtokilpailut. Niissä oli omat sarjat niin eri-ikäisille lapsille kuin aikuisillekin. Lähtö- ja maalipaikka oli työväentalon läheisyydessä, ja talolla oli mehutarjoilu. Siellä pidettiin myös kilpailujen jälkeen iltamat, joissa oli myös palkintojenjako. Vaikka Ukkolan sahan toimitusjohtaja ei muuten käynyt työväentalolla, hiihtoiltamissa hänen vierailunsa oli perinne.
Ainakin 1980-luvulla talo oli edelleen Ukkolan sosialidemokraattisen työväenyhdistyksen käytössä, ja siellä järjestettiin kokouksia, nuorisotoimintaa, tansseja, bingoa, urheiluharjoituksia, teatteria ja juhlia sekä esitettiin elokuvia.
Valkoinen kaupunki (Tel Aviv)

Hatavor Street, Tel Aviv
Valkoinen kaupunki (hepreaksi  העיר הלבנה‎, Ha-Ir HaLevana) on noin 4 000 vaaleasävyisen modernistisen rakennuksen muodostama kokonaisuus Tel Avivissa. Saksasta 1930-luvulla Israeliin muuttaneet arkkitehdit suunnittelivat alueen Bauhaus-tyyliset rakennukset. Valkoinen kaupunki kuuluu UNESCOn maailmanperintöluetteloon vuodesta 2003.
Ultimate Avengers 2

| Ultimate Avengers 2 |
| --- | --- |

Ohjaaja:  Will Meugniot Richard Sebast
Käsikirjoittaja:  Greg Johnson Boyd Kirkland Craig Kyle
Tuottaja:  Bob Richardson
Säveltäjä:  Guy Michelmore
Kuvaaja:  Tae-Ho Han
Leikkaaja:  George P. Rizkallah
Pääosat:  Justin Gross Grey DeLisle Michael Massee Marc Worden Olivia d'Abo Nan McNamara Nolan North Andre Ware Dave Boat Fred Tatasciore James K. Ward Jeffrey D. Sams
Valmistustiedot
Valmistusmaa:   Yhdysvallat
Tuotantoyhtiö:  MLG Productions
Levittäjä:  Lions Gate Entertainment
Ensi-ilta:  8. elokuuta 2006
Kesto:  72 min.
Alkuperäiskieli:  Englanti
Edeltäjä:  Ultimate Avengers
Aiheesta muualla
IMDb 
Elonet
AllMovie
Infobox OKNimi-testi OK: 
Ultimate Avengers 2 on vuonna 2006 suoraan videolle julkaistu animaatioelokuva, joka perustuu Marvelin sarjakuva ryhmään Kostajat. Se oli jatko-osa elokuvalle Ultimate Avengers. Elokuva sai Golden Reel -ehdokkuuden vuonna 2007 äänitehosteista. Elokuvassa keskityttiin Musta Pantteriin ja Kapteeni Amerikan menneisyyden viholliseen Herr Kleiseriin, joka palasi takaisin iskeäkseen pieneen afrikkalaiseen valtioon Wakandaan. Elokuvan ohjasivat Will Meugniot ja Richard Sebast. Pääosassa ääninäyttelivät muun muassa Justin Gross, Olivia d'Abo ja Jeffrey D. Sams.
Juoni

Wakandan prinssi T’Challa palaa takaisin valtakuntaansa ulkomaailmasta ja saa huomata muukalaisolentojen chitaurien hyökänneen heidän valtakuntaansa. Muukalaismuodonmuuttaja Herr Kleiser tappaa T’Challan isän, joka tunnetaan myös Mustana Pantterina, etsiessään piilossa Wakandassa sijaitsevaa vibraniumia, jolla chitaurit valmistavat aluksiaan ja aseistustaan. T’Challan tullessa kuninkaaksi ja periessään Mustan Pantterin henkilöllisyyden hän lähtee kostamaan isänsä kuolemaa, mutta etsii ensin käsiinsä Kapteeni Amerikan. Tämän myötä Kenraali Nick Fury komentaa Kostajat-ryhmän kasaan lukuun ottamatta Thoria ja Hulkia.
Huolimatta väärinymmärryksestä Kostajien vieraillessa Wakandassa Ampiainen loukkaantuu taistelussa Wakandalaisia sotilaita vastaan ja Kapteeni Amerikka siepataan. Ryhmä yrittää taistella jäljellä olevien jäsenien kanssa chitaureja vastaan Thorin kanssa. Banner kykenee Oilerin kuulustelu huoneessa keksimään keinon pysäyttää chitaurien alus, jonka keinon hän kertoo Bettylle, joka rakentaa aseen tätä varten. Aseen avulla he voivat heikentää chitaurit. Tehtävää varten Rautamies ja Jättiläinen matkaavat kohti alusta Thorin suojatessa heitä vastahyökkäyksiltä. Päästessään aluksen sisään Rautamies kykenee tuhoamaan aluksen sydämen. Jättiläinen puolestaan loukkaantui pahasti taistelun aikana ja menehtyi saamiinsa vammoihin.
Äänirooleissa

| 0 | 1 | 2 |
| --- | --- | --- |
|   Justin Gross   | … |   Steve Rogers / Kapteeni Amerikka   |
|   Grey DeLisle   | … |   Janet Pym / Ampiainen   |
|   Michael Massee   | … |   Bruce Banner   |
|   Marc Worden   | … |   Tony Stark / Rautamies   |
|   Olivia d’Abo   | … |   Natalia Romanoff / Musta Leski   |
|   Nan McNamara   | … |   Betty Ross   |
|   Nolan North   | … |   Hank Pym / Jättiläinen   |
|   Andre Ware   | … |   Nick Fury   |
|   Dave Boat   | … |   Thor   |
|   Fred Tatasciore   | … |   Hulk, Edwin Jarvis, sivuäänet   |
|   James K. Ward   | … |   Herr Kleiser, sivuäänet   |
|   Jeffrey D. Sams   | … |   T’Challa / Musta Pantteri   |
|   Dwight Schultz   | … |   Odin   |
|   Mark Hamill   | … |   tohtori Oiler   |
|   Dave Fennoy   | … |   T’Chaka / entinen Musta Pantteri, sivuäänet   |
|   Susan Dalian   | … |   Nakinda, sivuäänet   |
|   Kendre Berry   | … |   nuori prinssi T’Challa   |
|   Chi McBride   | … |   kylänvanhin   |
Äänirooleissa > Suomenkieliset

| 0 | 1 | 2 |
| --- | --- | --- |
|   Joonathan Kettunen   | … |   Steve Rogers / Kapteeni Amerikka, sivuäänet   |
|   Elise Langenoja   | … |   Janet Pym / Ampiainen, sivuäänet   |
|   Bruno Lähteenmäki   | … |   Bruce Banner / Hulk, Edwin Jarvis, T’Challa / Musta Pantteri, sivuäänet   |
|   Aku Laitinen   | … |   Tony Stark / Rautamies, kylänvanhin   |
|   Susa Saukko   | … |   Natasha Romanoff / Musta Leski, Nakinda, sivuäänet   |
|   Minna Tasanto   | … |   Betty Ross   |
|   Saku Mäkynen   | … |   Hank Pym / Jättiläinen   |
|   Juha Paananen   | … |   Nick Fury   |
|   Joonas Suominen   | … |   Thor, T’Chaka / entinen Musta Pantteri   |
|   Rauno Ahonen   | … |   Herr Kleiser, tohtori Oiler, Odin, sivuäänet   |
Unfortunate Snort

| Unfortunate Snort Pinkly Smooth |
| --- | --- | --- |

Studioalbumin tiedot
 Äänitetty : Hindu Arts Studios, Huntington Beach, Kalifornia
 Julkaistu: 2002
 Tuottaja(t): Ron Eglit
 Tyylilaji: avant-garde metal
 Kesto: 31.39
 Levy-yhtiö: Bucktan Records
Unfortunate Snort on avant-garde metal -yhtye Pinkly Smoothin vuonna 2002 julkaisema debyyttialbumi. Levyllä soittaa pianoa Avenged Sevenfoldin entinen basisti Justin Meacham, joka kuitenkin jätti yhtyeen levyn jälkeen. Pinkly Smooth jäi levyn tehtyään tauolle, eikä tulevaisuuden julkaisuista ole tietoa.
Kappaleet

Necromance Theatre – 7.13
Mezmer – 4.33
Nosferatu Does A Hefty Dance – 7.23
Pixel & Nasal – 4.38
The Body of Death of The Man with the Body of Death – 4.34
McFly – 3.21
Kokoonpano

The Rev (käyttää nimeä Rat Head) – laulu
Synyster Gates – kitara
Buck Silverspur (käyttää nimeä El Diablo) – basso
D-Rock (käyttää nimeä Super Loop) – rummut
Justin Meacham – piano
Valter Vuoksi

Valter Vuoksi voi viitata seuraaviin henkilöihin:
Valter Henrik Rafael Vuoksi (17.10.1889 – 8.7.1932), suomalainen jääkäri
Veikko Ervastin käyttämä tekijänimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valter Vuoksi”, voi hakea sivunnimihaulla, laajalla sivunnimihaulla tai tekstihaulla.
Valteri-koulu Onerva

| Valteri-koulu Onerva |
| --- | --- |

Sijainti:  Kukkumäentie 27, Jyväskylä
Rehtori:  Anne Korhonen
Luokat:  1–9
Verkkosivut
Valteri-koulu Onerva on Jyväskylän Kukkumäessä sijaitseva Opetushallituksen ylläpitämä koulu erityistä tukea tarvitseville lapsille ja nuorille joiden opetusta ei voida järjestää omassa kunnassa. He tarvitsevat usein tukea näkemisen, kuulemisen tai kieleen liittyvän vaikeuden johdosta.  Koulussa järjestetään esiopetusta, perusopetusta tai lisäopetusta. Opetus tapahtuu luokkaryhmissä, joihin kuulutaan oman ikäryhmän mukaan. Opettajan lisäksi opeturyhmässä työskentelee esimerkiksi fysioterapeutti, puheterapeutti ja toimintaterapeutti.  Valteri-koulu Onerva järjestää tukea myös muualla koulua käyville koululaisille. Tämän tarkoituksena on, että mahdollisimman moni erityisä tukea tarvitseva voisi käydä koulua omassa lähikoulussaan.
Koulun on sunnitellut arkkitehtitoimisto Aarne von Boehm Oy. Sen rakennustyöt käynnistyivät huhtikuussa 2014. Rakennus luovutettiin marraskuussa 2015. Toiminta käynnistyi tammikuussa 2016. Koulussa on mm. taiteilija Kerttu Horilan teos "Olipa kerran", jossa on kuvattu ihmisen kokoinen jänis.
Koulun yhteydessä toimii asumipalveluyksikkö pitkämatkalaisille koulun oppilaille maanantaista perjantaihin. Yksikössä on 56 huonetta, joissa asuu vakituisesti 46 lasta ja nuorta sekä tukijaksojen aikana lisäksi 10 lasta ja nuorta.
Valteri-koulu Onervan naapurissa toimii Jyväskylän kaupungin ylläpitämä Kukkulan koulu.
Valencianpodenco

| Valencianpodenco |
| --- | --- |

Avaintiedot
Alkuperämaa:   Espanja
Määrä:  harvinainen
Rodun syntyaika:  5 000–300 eaa.
Alkuperäinen käyttö:  jäniksen, kaniinin ja pienriistan metsästys
Nykyinen käyttö:  metsästyskoira
Muita nimityksiä:  Xarnego Valencià, Podenco Valenciano
FCI-luokitus:  ei FCI-rotu RSCE: ryhmä 5 Pystykorvat ja alkukantaiset koirat alaryhmä 7 Alkukantaiset metsästyskoirat
Ulkonäkö
Paino:  uros 20 kg, narttu 18 kg
Säkäkorkeus:  uros 55–61 cm, narttu 50–57 cm
Väritys:  punainen, ruskea, musta; valkoisin merkein tai ilman
Valencianpodenco (xarnego valencià) on espanjalainen koirarotu. FCI ei ole tunnustanut sitä viralliseksi roduksi, mutta Espanjan Kennelliitto ja Ranskan Kennelliitto ovat tunnustaneet rodun.
Ulkonäkö

Rodusta on olemassa kolme karvatyyppiä: sileäkarvainen, karkeakarvainen ja pitkäkarvainen.
Sileäkarvainen, punainen
Sileäkarvainen, musta
Pitkäkarvainen, punainen